Държавен вестник, бр. 28, 2014 г., стр. 13

БРОЙ  28	
Д Ъ Р Ж А В Е Н  В Е С Т Н И К 	
СТР.  13  
дейности: попълва документацията, регулира 
потока от пациенти и следи за наличието на 
необходимите медицински изделия и консума­
тиви в кабинета, извършва манипулации при 
спешни състояния и други дейности, назначени 
от нефролога, в областта на компетенциите є.
3.2.5.3. Принципи за поведение на нефролога 
и медицинската сестра при спешни и животоза­
страшаващи състояния.
3.2.5.3.1. Спешни и животозастрашаващи 
състояния в нефрологията са: тежък нефрозен 
синдром с аназарка и опасност от белодробен 
и мозъчен оток, терминална бъбречна недос­
татъчност, остра бъбречна недостатъчност с 
олиго- до анурия, хипер- и хипокалиемия, тежка 
метаболитна ацидоза, уросепсис.
3.2.5.3.2. Посочените в т. 3.2.5.3.1 състояния 
обикновено са причина за започване на спешни 
диагностични и лечебни мероприятия и незабавно 
насочване на болния за хоспитализация. При 
необходимост се прилага кардиопулмонална ре­
анимация до предаването на болния на спешния 
екип за настаняването му в съответната клиника 
(отделение) за интензивно лечение.
3.2.5.4. Дейността на специалиста-нефролог 
от амбулаторията за специализирана извънбол­
нична медицинска помощ по нефрология следва 
да бъде насочена към осигуряване на ранна ди­
агностика и своевременно и ефективно лечение 
на бъбречните болести. 
3.3. Изисквания при оказване на медицинска 
помощ по нефрология в структури на лечебни 
заведения за болнична помощ:
А. Първо ниво на компетентност
Дейности по нефрология от първо ниво на 
компетентност се извършват в структури (кли­
ники/отделения) по нефрология или вътрешни 
болести от първо, второ и трето ниво на ком­
петентност, за които се прилага медицинският 
стандарт по нефрология.
3.3.1. Устройство и оборудване на структурата 
(клиниката/отделението), в което се осъщест­
вява дейност по нефрология от първо ниво на 
компетентност: 
3.3.1.1. болнични стаи;
3.3.1.2. лекарски кабинети;
3.3.1.3. кабинет за началника на клиниката 
(отделението) по нефрология;
3.3.1.4. кабинет на дежурния лекар;
3.3.1.5. манипулационна за клиниката (отде­
лението);
3.3.1.6. кухненски бокс;
3.3.1.7. склад;
3.3.1.8. тоалетни и бани за болните и за пер­
сонала;
3.3.1.9. гардероб за болни по възможност или 
се осигурява ползването на общ гардероб за 
лечебното заведение;
3.3.1.10. канцелария или помещение за секретар 
на клиниката/отделението;
3.3.1.11. помещение за свиждане на пациентите 
с близките им (по възможност).
3.3.2. Изисквания за осигуреност с медицинска 
апаратура, оборудване и техника и други условия 
за осъществяване на дейността:
3.3.2.1. кислородна инсталация и електроин­
сталация;
3.3.2.2. общо луминесцентно осветление със 
150 Вт източници и индивидуално (за легло) 
нелуминесцентно осветление;
3.3.2.3. апарат за ЕКГ;
3.3.2.4. медицински слушалки и апарати за 
артериално налягане;
3.3.2.5. саморазгъващ се балон за обдишване;
3.3.2.6. носилка;
3.3.2.7. седяща инвалидна количка;
3.3.2.8. персонални компютри;
3.3.2.9. хладилници;
3.3.2.10. болничните стаи трябва да разполагат 
с мивка, естествено осветление, общо и локално 
изкуствено осветление, от 1 до 5 легла в стая, 
като до всяко легло трябва да има тристранен 
достъп;
3.3.2.11. кабинетът на дежурния лекар трябва 
да разполага с легло, бюро, телефон и мивка;
3.3.2.12. манипулационната трябва да раз­
полага с работни плотове, шкафове, централен 
спешен шкаф и хладилник;
3.3.2.13. ехографски апарат с абдоминален 
трансдюсер (на територията на болницата).
3.3.2.14. Лечебното заведение, в което се 
осъществява дейност по нефрология от първо 
ниво на компетентност, трябва да разполага със 
следните звена:
3.3.2.14.1. клинична лаборатория от първо 
ниво на компетентност;
3.3.2.14.2. структура по образна диагностика 
(може и по договор с друго лечебно заведение);
3.3.2.14.3. микробиологична лаборатория 
(може и по договор с друго лечебно заведение).
3.3.3. Изисквания за персонал:
3.3.3.1. В структурата по нефрология (клиника­
та/отделението) от първо ниво на компетентност 
работят най-малко трима лекари. Най-малко 
двама от тях са лекари с призната специалност 
по вътрешни болести или един от лекарите е 
с призната специалност по вътрешни болести 
и един с призната специалност по нефрология. 
3.3.3.2. Един от специалистите трябва да има 
допълнителна квалификация за осъществяване 
на коремна ехография.
3.3.3.3. В клиниките/отделенията, в които се 
осъществява дейност по нефрология от първо 
ниво на компетентност, могат да работят и 
специалисти с други признати специалности с 
терапевтична насоченост, чиято професионална 
компетентност има отношение към лечебния 
процес (кардиология, ендокринология и др.). 
Тези структури могат да осъществяват дейности 
от първо ниво на компетентност и по други 
специалности с терапевтична насоченост, ако 
специалистите, апаратурата и условията, с които 
разполагат, отговарят на изискванията на стан­
дартите по тези специалности за съответното 
ниво на компетентност.
3.3.3.4. Броят на специалистите по здравни 
грижи се определя от броя на леглата и обема 
на дейността в съответната клиника/отделение.
3.3.4. Изисквания към процеса на осъщест­
вяване на дейността:
В структури (клиники/отделения) от първо 
ниво на компетентност по нефрология могат да 
се лекуват болни с бъбречно-каменна болест,